open-index/open-wikipedia-markdown huggingface dataset:
מאיה לוי נשיץ

**מאיה לוי נשיץ** (בהונגרית: **Lőwy Naschitz Maya**; טימישוארה, 26 בינואר 1927 – קלוז'-נאפוקה, 1 במאי 2012) הייתה מורה בגימנסיה לשפות אנגלית-צרפתית, מחנכת, סופרת סיפורי ילדים, כותבת זכרונות, אשתו של ד"ר קארוי לוי, אמו של ד"ר דניאל לוי (כימאי).

## ביוגרפיה
מאיה לוי נשיץ נולדה במשפחה יהודית. היא הייתה תלמידה מצטיינת וראשונה בכיתה בגימנסיה כרמן סילווה בעיר הולדתה עד שנאלצה לעזוב את בית הספר עקב יישום חוק הנומרוס קלאוזוס גם ברומניה. היא סיימה את השנתיים האחרונות כתלמידה בבית הספר התיכון היהודי בטימישוארה, אך יכלה לגשת לבחינת הבגרות רק בתום מלחמת העולם השנייה. לאחר מכן סיימה את לימודיה בפקולטה לאמנויות באוניברסיטת ויקטור באבש (Victor Babeș Tudományegyetem) בקלוז' עם תואר בצרפתית ובאנגלית. מאחר שבתחילת שנות החמישים הוטל בספק אם השפות הזרות יישארו בתוכנית הלימודים בבתי הספר, היא נאלצה לכלול גם את הרומנית בלימודיה כסטודנטית בשנה האחרונה. פרופסור אמיל פטרוביץ' הבחין ברמה הגבוהה של עבודות הגמר שלה ותמך בה שתוכל לקבל תואר הוראה באנגלית, בצרפתית וברומנית בשלוש התמחויות, באופן יוצא דופן.

בתחילת דרכה מונתה למרצה באוניברסיטת באבש, שם צורפה למערכת העריכה של המילון האקדמי הרומני-הונגרי בהנהגת בלה קלמן (העבודה בת שני הכרכים פורסמה בשנת 1964; היא עדיין נחשבת למילון הרומני-הונגרי המשמעותי ביותר). בשל הקמפיין הפוליטי שהושק נגד הדוד שלה בטימישוארה, הקריירה האוניברסיטאית שלה נגדעה, ומאז, במשך כארבעה עשורים, היא לימדה את השפה והספרות הצרפתית והאנגלית וגידלה דורות של תלמידי תיכון בכך שהכירה להם את התרבות, את השפה ואת האזור של העמים דוברי שפות אלה.

המנהלת היינל סאבו הזמינה אותה ללמד בבית הספר הפדגוגי הממלכתי ההונגרי. מאיה לוי עברה את בחינת ההוראה ברמה 1. לדברי שאנדור פודור: "איזה מורה, איזה מחנכת הייתה מאיה לוי? מעל לכל כזו שרצתה לראות לא רק את הטוב בתלמידיה, את התכונות המתהוות או שכבר התהוו אצל תלמידיה ועמיתיה ולפתח תכונות אלה עד כמה שניתן. מעניין שטעויות התלמידים והמורים לא הטרידו אותה וענינו אותה פחות".

בנוסף לפעילות ההוראה המסורה שלה, עבדה גם ככותבת מקצועית; באופן קבוע התפרסמו מאמריה בשבועון החינוכי, הפדגוגי, הפסיכולוגי והתרבותי של "העיתון החינוכי" שהתפרסם בבוקרשט בין השנים 1950–1989.

אחרי לידת נכדתה אליס-אלטה, כתבה מספר סיפורי ילדים ומאז שנת 1990 אלה הופיעו בכמה כרכים:
* ביגה ז'יגה והאחרים: סיפורי ערב (Biga Zsiga és a többiek: esti mesék) (1994; 2005),
* פורה פרי והאחרים Fura Feri és a többiek) (2013)).
* האחרון פורסם גם בגרמנית בשם (Funky Franky und die Anderen. מרכן, 2012).

ככותבת זכרונות פרסמה שני כרכים: "צלילים נשמעים: תמונות רגע מחיי משפחה" (קלוז'-נאפוקה, 1997) ו"אחרי הצלצול": גלריה של מורים ותלמידים בזמן (2011).

## לקריאה נוספת
* הונגרים ברומניה מיהו מי: 1997. אוראדיה, 1996. המאמר על מאיה לוי נשיץ ראו עמ' 426. 

## הערות שוליים

קטגוריה:יהודיות הונגריות
קטגוריה:יהודיות רומניות
קטגוריה:יהודים מבאנאט
קטגוריה:יהודים מטרנסילבניה
קטגוריה:מורות
קטגוריה:מורים לאנגלית ברומניה
קטגוריה:מורים לצרפתית
קטגוריה:סופרות ילדים ונוער יהודיות
קטגוריה:יהודים הונגרים
קטגוריה:יהודים רומנים
קטגוריה:כותבות זיכרונות
קטגוריה:סופרי ילדים ונוער יהודים
קטגוריה:ילידות 1927
קטגוריה:רומנים שנולדו ב-1927
קטגוריה:נפטרות ב-2012
קטגוריה:נפטרים ב-2012
אלגברת אלברט

במתמטיקה, **אלגברת אלברט** היא אלגברת ז'ורדן פשוטה מממד 27. אלגברות אלברט מוגדרות מעל כל שדה ממאפיין שונה מ-2, והן אלגברות ז'ורדן הפשוטות היחידות שאינן נספחות לאלגברה אסוציאטיבית.

## הגדרה
תהי C אלגברת אוקטוניונים מעל שדה ממאפיין שונה מ-2. על אלגברת המטריצות בגודל 3x3 מעל C מוגדרת האינוולוציה של שחלוף והצמדת הרכיבים. אוסף המטריצות הסימטריות ביחס לאינוולוציה זו, עם הפעולה x*y=(xy+yx)/2, הוא אלגברת ז'ורדן פשוטה מממד 27. כל אלגברה כזו נקראת **אלגברת אלברט**, בעקבות עבודתו של אדריאן אלברט מ-1934 שבה הוכיח שהן אכן פשוטות. ב-1947 הראה אלברט שכל אלגברת ז'ורדן פשוטה **מיוחדת** (היינו כזו שאינה נספחת לאלגברה אסוציאטיבית) היא אלגברת אלברט.

## מבנה וקשרים

לכל אלגברת אלברט שהיא אלגברת חילוק יש איזוטופ שהוא ציקלי, כלומר כזה המכיל הרחבה ציקלית תלת-ממדית של שדה הבסיס (Petersson-Racine אם שדה הבסיס מכיל שורש שלישי של היחידה; Petersson 1999 במאפיין 3; Maneesh Thakur 2022 במקרים הנותרים). 

### הקשר לאלגברות לי ולחבורות אלגבריות
מעל שדה ממאפיין אפס, אלגברת הנגזרות \ \operatorname{Der}(J) של אלגברת אלברט J היא אלגברת לי הפשוטה מטיפוס \ {\mathsf{F}}_4, וממדה 52. אם נסמן ב-\ J_0 את המרחב של פעולות הכפל של אברי J על האלגברה עצמה שהעקבה שלהן (כהעתקות ליניאריות) היא אפס, אז \ J_0+\operatorname{Der}(J) היא אלגברת לי פשוטה מטיפוס {\mathsf{E}}_6. בניות דומות מובילות לאלגברות לי הפשוטות מטיפוסים {\mathsf{E}}_7 ו-{\mathsf{E}}_8 (ראו ריבוע הקסם של פרוידנטל).

חבורת האוטומורפיזמים של אלגברת ז'ורדן היא חבורה אלגברית פשוטה, פשוטת קשר לחלוטין וקשירה מטיפוס \ {\mathsf{F}}_4. החבורה (עד כדי איזומורפיזם של חבורות אלגבריות) קובעת את האלגברה (עד כדי איזומורפיזם של אלגברות). טענה דומה נכונה גם עבור אלגברות אוקטוניונים (שם חבורת האוטומורפיזמים היא מטיפוס {\mathsf{G}}_2).

## לקריאה נוספת
* H.P. Petersson, "A survey on Albert algebras", Transformation Groups, Vol. 24(1), 2019, pp. 219-278.

## הערות שוליים

קטגוריה:אלגברה לא אסוציאטיבית
בועז בלט

**בועז בלט** (נולד ב-8 בנובמבר 1971) הוא קצין בדרגת ניצב במשטרת ישראל, המכהן כראש אגף החקירות והמודיעין במשטרת ישראל.

## ביוגרפיה
בלט החל שירותו כחוקר במרחב ירקון, לאחר מכן שירת כקצין נוער במרחב ירקון, רמ"ח פשעים ורל"ח במרחב דן, ראש משרד חקירות ומודיעין במשטרת לב תל אביב, קצין אח"מ עמקים, קצין אח"מ במרחב שרון וראש מפלג חקירות פשיעה מאורגנת ביאחב"ל. ב-2016 מונה לראש זרוע חקירות ביאחב"ל וב-2019 מונה למפקד היחידה המרכזית של מחוז מרכז.

במסגרת תפקידיו הוביל מספר פרשות חקירה משמעותיות: פרשה 512 (ארגון הפשע של יצחק אברג'יל), פרשה 1131 (חיסולים בארגוני פשיעה), רצח עו"ד יורם חכם, הסוכן "ליאון" 216 (ארגוני פשיעה במחוז), "יהלום שחור" (הברחת יהלומים). בתקופתו כמפקד הימ"ר נבחרה היחידה כיחידה מצטיינת מבין כלל הימ"רים.

באפריל 2021 מונה לראש היחידה הארצית למאבק בפשיעה הכלכלית (יאל"כ). בתקופה זו העמיקה היחידה את פעילותה בגדיעת עורקים כלכלים המזינים ארגוני פשיעה ובכך פוגעים בקופת המדינה. היחידה תפסה מארגונים אלו כמיליארד ש"ח, סכום חסר תקדים בתפיסות כלכליות; פעלה לסיכול פעילות ארגון הפשיעה אבו לטיף כאשר כנגד ראש הארגון ונגד ראש מועצת ראמה, שאוקי אבו לטיף, הוגשו כתבי אישום.

באוקטובר 2023, קיבל אחריות כמפקד מפקדה משימתית של להב 433 על ניהול מרכז המשפחות על כל מכלוליו במלחמת חרבות ברזל.

ב-8 באפריל 2024 הודיע השר לביטחון לאומי איתמר בן גביר כי תת-ניצב בלט יכהן כממלא מקום ראש להב 433.

בספטמבר 2024, במסגרת סבב מינויים במשטרת ישראל, קיבל השר בן גביר את המלצתו של המפכ"ל דני לוי למנות את בלט לתפקיד ראש אגף החקירות והמודיעין והוא הועלה לדרגת ניצב.

## חיים אישיים
בלט נשוי ואב לשלושה. הוא בעל תואר ראשון במדעי המדינה ובמשפטים ותואר שני במנהל חינוך ומדעי החברה. מתגורר בחולון.

## הערות שוליים

קטגוריה:ניצבי משטרת ישראל
קטגוריה:ראשי היחידה הארצית למאבק בפשיעה הכלכלית
קטגוריה:ראשי אגף החקירות והמודיעין
קטגוריה:חולון: אישים
קטגוריה:ישראלים שנולדו ב-1971
הרי וולטון

**הרי וולטון** (באנגלית: **Walton Mountains**) הם שרשרת הרים מבודדת במרכז האי אלכסנדר, שלמול חצי האי האנטארקטי, שבאנטארקטיקה.

שרשרת ההרים כוללת שלושה מסיבים, המכוסים שלג.

שיא גובהם של ההרים הוא 1,450 מטרים מעל פני הים, בהר מקארתור; ההרים הם הפסגה ה-3,084 בגובהה באנטארקטיקה.

שרשרת ההרים משתרעת לכיוון דרום, החל ממפרצון שוברט - לאורך 40 קילומטרים.

ההרים ממוקמים ממזרח לשדה הקרח לואיס.

בתחום שרשרת ההרים מצויים פסגות ריקטר, נונאטאק סאבייר ופאלינדרום באטרס.

## היסטוריה
### גילוי ומיפוי הרכס

הרכס התגלה לראשונה עת שצולם מהאוויר על ידי לינקולן אלזוורת' בטיסתו מעל האזור ב־23 בנובמבר 1935.

הרכס מופה לראשונה בהתבסס על תצלומי אוויר אלה על ידי וולפגנג לואיס גוטפריד יוארג.

הרכס צולם מהאוויר על ידי השירות האנטארקטי של ארצות הברית בשנת 1940.

בשנת 1947 הרכס נסקר בסקר קרקעי על ידי משלחת החקר האנטארקטית רון, בפיקודו של פין רון.

הרכס מופה בשנת 1957 על ידי סקר שטחי חסות איי פוקלנד, בהתבסס על תצלומי האוויר משנת 1940 ומשנת 1947.

### מקור השם

שמו של הרכס ניתן לו על ידי פין רון.

רון קרא לרכס על שמו של לוטננט קולונל אר. סי. וולטון (R.C. Walton), מחיל הנחתים של ארצות הברית, אשר סייע לרון בשכנוע צי ארצות הברית להלוות לו ספינה, ובארגון הסיוע של צי ארצות הברית למשלחתו של רון.

## קישורים חיצוניים
* הרי וולטון באתר הסקר הגאולוגי של ארצות הברית
* הרי וולטון באתר הגאזט האנטארקטי של ממשלת אוסטרליה
* הרי וולטון באתר הגאזט האנטארקטי המשווה SCAR של ממשלת אוסטרליה
* הרי וולטון באתר mindat
* תצלום לוויין של אזור הרי וולטון
* מזג אוויר נוכחי עדכני בהרי וולטון
** תחזית מזג אוויר עדכנית ארוכת טווח עבור הרי וולטון
** נתוני מזג אוויר היסטוריים עבור הרי וולטון
** סטטיסטיקות מזג אוויר עבור הרי וולטון

## הערות שוליים

וולטון
ז'וזפ מריה מאורי

**ז'וזפ מריה מאורי אי פריור** (; נולד ב-21 באוקטובר 1941) הוא כומר קתולי-ספרדי מקטלוניה שבספרד, אשר כיהן כנציג הנסיך-שותף הספרדי של אנדורה ז'ואן אנריק ויווס אי סיסיליה. בשנת 2010, הוא מונה לסגן הכומר הכללי של כנסיית אורז'ל. ב-20 ביולי 2012, החל לכהן כנציג הנסיך-שותף הספרדי של אנדורה. בנובמבר 2023 סיים את כהונתו בתפקיד והוחלף על ידי אדוארד איבאנייס.

## ראו גם
* רשימת ראשי המדינות המכהנים
* פוליטיקה של אנדורה

## הערות שוליים

קטגוריה:כמרים ספרדים
קטגוריה:פוליטיקאים ספרדים
קטגוריה:בוגרי אוניברסיטת ברצלונה
קטגוריה:ספרדים שנולדו ב-1941
אדוארד הורוביץ

הרב ד"ר **אדוארד (אפרים) הורוביץ** (1 ביוני 1904 – 1986) היה בלשן, חוקר השפה העברית ומורה יהודי-אמריקאי.

## ביוגרפיה
הורוביץ נולד ב-1904 בניו יורק וגדל במנהטן למשפחה יהודית-אורתודוקסית, הילד החמישי מבין אחד-עשר ילדים. הוריו, שמואל יצחק וברתה-בריינדל (ארנפלד) הורוביץ, היגרו מהונגריה בסוף המאה התשע-עשרה, ובבעלות המשפחה היה מפעל המצות המשגשג "מצות הורוביץ-מרגרטן" שייסד סבו של הורוביץ, יעקב הורוביץ, ב-1884.

בקיץ 1925, כשהיה בן עשרים ואחת, נסע הורוביץ לארץ ישראל כדי ללמוד במחזור הראשון של האוניברסיטה העברית על הר הצופים, שם למד אצל אישים כגון גרשם שלום, יוסף קלאוזנר, משה צבי סגל ואשר גולאק. על חוויותיו כתלמיד באוניברסיטה, ועל הווי החיים בירושלים ובארץ ישראל של אמצע שנות העשרים, כתב הורוביץ מסה אוטוביוגרפית, שתורגמה לעברית לאחר מותו.

למד באוניברסיטת קולומביה ובאוניברסיטת ניו יורק, והוסמך לרבנות על ידי הסמינר היהודי התאולוגי. ב-1946 קיבל תואר דוקטור. לימד באוניברסיטת ניו יורק ובמכללת שטרן לנשים של הישיבה יוניברסיטי. היה מן הדמויות הבולטות בהנחלת השפה העברית באמריקה במאה העשרים, וכיהן כנשיא האגודה האמריקנית להוראת העברית. במשך למעלה מעשרים וחמש שנים עמד הורוביץ, מחלוצי הוראת העברית בתיכונים כלליים בארצות הברית, בראש המחלקה ללימודי עברית בתיכון תומאס ג'פרסון בברוקלין. בשיעוריו הנחיל לא רק את השפה העברית, אלא גם את התרבות והמסורת היהודית.

ממוזער|200px|ספרו של הורוביץ, How the Hebrew Language Grew, שיצא ב-1960

במסגרת עבודתו כמורה, פרסם שני קובצי סיפורים בעברית קלה – "סיפורים קלים" (1942) ו"סיפורים לתלמיד" (1968) – שבהם תיאר תמונות מהווי משפחתו, אירועים היסטוריים שקרא עליהם וזיכרונות אישיים. ספרו המוכר ביותר, "How the Hebrew Language Grew" (הוצאת כתב), שבו מתחקה הורוביץ אחרי שורשיה ומאפייניה של השפה העברית, ראה אור ב-1960. הספר פורסם מאז במהדורות רבות, והפך לספר קלאסי בלימוד עברית באוניברסיטאות ובמכללות רבות ברחבי העולם. בהמשך פרסם שני ספרים נוספים העוסקים בבלשנות אנגלית ויועדו לקהל הקוראים הרחב – "Word Detective" ו-"Words Come in Families".

ב-1967 עלה הורוביץ עם משפחתו לישראל, והתיישב בשכונת טלביה בירושלים. כתב טור קבוע בג'רוזלם פוסט, והגיש תוכנית בענייני לשון ושפה בקול ישראל. ב-1986 נפטר ממחלה, ונטמן בבית העלמין ארץ החיים סמוך לבית שמש.

## משפחתו
הורוביץ היה נשוי לסילביה לבית סולומון (הלכה לעולמה ב-2006), ולהם נולדו ארבעה ילדים. אחד מבניו הוא הרב פרופ' כרמי הורוביץ, חוקר המחשבה היהודית בימי הביניים. נכדו הוא הסופר אריאל הורוביץ.

## קישורים חיצוניים

* ספריו של אדוארד הורוביץ, באתר אמזון
* אדוארד הורוביץ, קסם של חכמה ירושלמית, מסה אוטוביוגרפית על הלימודים באוניברסיטה העברית ב-1925, פורסם בתרגום לעברית בעיתון מקור ראשון, ינואר 2017

## הערות שוליים

קטגוריה:חוקרי השפה העברית
קטגוריה:בלשנים ולשונאים עבריים
קטגוריה:בלשנים ולשונאים יהודים אמריקאים
קטגוריה:בוגרי האוניברסיטה העברית בירושלים
קטגוריה:בוגרי אוניברסיטת קולומביה
קטגוריה:בוגרי אוניברסיטת ניו יורק
קטגוריה:בוגרי בית המדרש לרבנים באמריקה
קטגוריה:אנשי חינוך יהודים אמריקאים
קטגוריה:ישראלים ילידי ארצות הברית
קטגוריה:עולים בשנות ה-1960
קטגוריה:מחברי ספרי לימוד
קטגוריה:מחברי ספרי עיון יהודים אמריקאים
קטגוריה:רבנים קונסרבטיבים
קטגוריה:ירושלים: אישים
קטגוריה:סגל הג'רוזלם פוסט
קטגוריה:אישים הקבורים בבית העלמין ארץ החיים בבית שמש
קטגוריה:ישראלים שנולדו ב-1904
קטגוריה:ישראלים שנפטרו ב-1986
דלטון טגלאגי

**דלטון טגלאגי** (; נולד ב-5 ביוני 1968) הוא פוליטיקאי מניואה, המכהן כראש המדינה מיוני 2020. הוא נבחר לראשות הממשלה על ידי האספה המחוקקת של ניואה, כשהוא ניצח את או'לוב ג'ייקובסן בפער של שישה קולות. טגלאגי הוא בנו של סם פאטה, יו"ר האספה המחוקקת של ניואה בין השנים 1973–1976.

## קריירה פוליטית
טגלאגי נבחר לראשונה לאספת המחוקקת לאחר הבחירות הכלליות ב-2008. ב-2014, מונה לשר התשתיות של ניואה. לאחר הבחירות ב-2017, טגלאגי החל לכהן כשר לאיכות הסביבה, משאבי טבע, חקלאות, ייעור ודיג. ב-2020, ניצח טגלאגי בבחירות ומונה לפריימר של ניואה.

## קישורים חיצוניים

## הערות שוליים

קטגוריה:ניואה
קטגוריה:פוליטיקאים אוקיינים
קטגוריה:פוליטיקאים ניו זילנדים
קטגוריה:ניו זילנדים שנולדו ב-1968
גדעון דבורצקי

**גדעון דבורצקי** (25 בפברואר 1952 – 21 באוקטובר 1973) היה קצין ומפקד ביחידת חרמ"ש של חיל השריון שעוטר בעיטור העוז במלחמת יום הכיפורים.

## ביוגרפיה
גדעון דבורצקי נולד בירושלים, בן לשרה דבורצקי, מתרגמת, ואריה דבורצקי פרופסור למתמטיקה, נשיא מכון ויצמן למדע. למד במגמה הריאלית בגימנסיה רחביה שבירושלים. התגייס לצה"ל בפברואר 1970.

אחרי שנדחה במבדקים לקורס טיס בשל עיוורון צבעים חלקי, הוצב בחיל השריון ונשלח ליחידת חרמ"ש. אחרי כשנה נשלח לקורס מ"כים חרמ"ש וסיים קורס זה כחניך מצטיין. באמצע שנת 1971 נשלח לקורס קצינים וגם אותו סיים בציון גבוה ומונה למ"מ בחרמ"ש. בתקופת שירותו הסדיר חלתה אמו וזמן קצר לפני שסיים את השירות, נפטרה.

בסוף שנת 1972 השתחרר מהשירות הסדיר והחל ללמוד מתמטיקה (מסלול מואץ) ופיזיקה באוניברסיטה העברית בירושלים. כשפרצה מלחמת יום הכיפורים, נשלח דבורצקי לסיני כמ"מ בפלוגת חרמ"ש בגדוד 100 של אהוד ברק. השתתף בקרבות הבלימה ובמערכה להחזקת ראש הגשר. כשנפגע מפקד הפלוגה, קיבל את הפיקוד עליה.

## עיטור העוז - תיאור המעשה
ביום 17 באוקטובר 1973 בצהריים, בגזרת החווה הסינית, בציר טרטור, כשלושים מטר מן הקו הקדמי של המצרים נותרה קבוצה של עשרים צנחנים וטנקיסטים, רבים מהם פצועים. הם נשארו ללא תחמושת, בשעה שנורתה עליהם אש האויב.

בניסיון חילוץ ראשון נפגע הכוח מטילים, למרות זאת התנדב סרן גדעון דבורצקי לחלץ אותם בנגמ"ש שלו.

דבורצקי הוריד את כל אנשי הצוות ונשאר עם רק עם שלושה מתנדבים, יהודה חדד, הנהג  וסגן . מבין ארבעת המחלצים רק יהודה חדד נותר בחיים. שלושת האחרים נהרגו לאחר ימים אחדים מפגיעה ישירה של טיל מצרי ממערב לתעלת סואץ.

אהוד ברק פיקד על פעולות החילוץ שאותן הובילה פלוגת החרמ"ש של הגדוד. הוא התפעל מגבורתם של קציני החרמ"ש, גדעון דבורצקי וגיורא שוהם, והם זכו ממנו למחמאות אישיות על גבורתם בקרב.

## קישורים חיצוניים
* בקרב על החווה הסינית: הסיפור שלא סופר מאת חזי דחבש.

## הערות שוליים

קטגוריה:חללי צה"ל במלחמת יום הכיפורים
קטגוריה:ירושלים: אישים
קטגוריה:מעוטרי עיטור העוז במלחמת יום הכיפורים
קטגוריה:בוגרי גימנסיה רחביה
קטגוריה:אישים הקבורים בבית הקברות הצבאי בהר הרצל
קטגוריה:מפקדי מחלקות במלחמת יום הכיפורים
קטגוריה:חיילי חיל השריון במלחמת יום הכיפורים
קטגוריה:ישראלים שנולדו ב-1952
קטגוריה:ישראלים שנפטרו ב-1973
עונת 2021/2022 ביורוקאפ

**עונת  ב[[יורוקאפ]]** היא העונה ה-20 של המפעל השני בחשיבותו של תחרות אירופית לקבוצות כדורסל השנייה לאחר היורוליג. משחקי העונה התקיימה תחת חסות של חברת מזון יוונית Chipita. 

העונה נפתחה בספטמבר 2021 והסתיימה במשחק הגמר בחודש אפריל 2022 בו ניצחה וירטוס בולוניה בפעם הראשונה בתולדות המועדון. בעקבות כך היא קיבלה זכות להשתתף בעונת 2022/2023 ביורוליג.
## מתכונת התחרות
יורוליג בסקטבול שאחראית על היורוקאפ הודיעה על שינוי במבנה, לטורניר יעפילו 20 קבוצות כאשר 16 מהם בעלות רישיון ארוך טווח (שלוש עונות) ועוד ארבע קבוצות יזכו לרישיון חד שנתי. 20 הקבוצות מ-13 מדינות חולקו לשני בתים של 10 קבוצות בכל בית, כשכל קבוצה תשחק פעמיים (בית חוץ) מול שאר קבוצות הבית כאשר שמונה הקבוצות הראשונות יעפילו לשלבי ההכרעה שיערך בשיטת נוקאאוט.

הזוכה בגביע קיבלה זכות להשתתף בעונת 2022/2023 ביורוליג.
## המשתתפות בתחרות


## שלב הבתים
### בית א'

### בית ב'

## פלייאוף

### משחק הגמר

## פרסים אישיים
* MVP של העונה -  מוחמדו ג'ייטה מוירטוס בולוניה
* MVP של הגמר -  מילוש תאודוסיץ' מוירטוס בולוניה
### נבחרת התחרות

## קישורים חיצוניים

* פירוט התוצאות באתר לינגואספורט
* נתונים מאתר יורופבסקט
* פירוט התוצאות באתר התחרות

## הערות שוליים

קטגוריה:תחרויות כדורסל ב-2021
קטגוריה:תחרויות כדורסל ב-2022
קטגוריה:עונות בגביע יורוקאפ כדורסל
קטגוריה:2021 בספורט
קטגוריה:2022 בספורט
קטגוריה:2021 באירופה
קטגוריה:2022 באירופה
ושמגייר

**וָשְמֶגְייֵר** (בהונגרית: **Vasmegyer**) הוא כפר במחוז סבולץ'-סטמאר-ברג שבצפון מזרח הונגריה.

## יהודי ושמגייר
יהודים חיו בושמגייר בתקופות זמן שונות. רוב שנותיה קיבלה הקהילה שירותי דת מרבנות קמצ'ה, אך היה לה בית קברות משל עצמה. בשנת 1944 יהודי ושמגייר עם שאר יהודי הונגריה גורשו ונרצחו בשואה.

## קישורים חיצוניים

* 
* ראיון עם תושבת ושמגייר על יהודי הכפר, הגירוש בשואה והפגישה עם ניצולים. 
## הערות שוליים

קטגוריה:הונגריה: כפרים
קטגוריה:קהילות יהודיות שהושמדו בשואה
אזילי דנטור

ממוזער|עבודת אמן במתכת המייצגת את הווה (Vevé- סמל רוחני המייצג את הדמות) של אזילי דנטור.
**אזילי דנטור** או **ארזולי דנטו** (בקריאולית האיטית: **Erzulie Dantó** ,**Ezilí Dantor**) היא הרוח הבכירה (Lao) והראשית של משפחת הפטרונים במסורת הוודו ההאיטית.

## פולחן
ימי שלישי הם הימים השמורים לפולחן לכבוד אזילי דנטור, פולחן אשר נעשה בדרך כלל בבדידות על ידי המתפלל מול מזבח הצבוע בצבעים כחול, ירוק ואדום. הקורבנות כוללים לרוב אבקת קקאו, תכשיטים וטבעות זהובות במיוחד. אם ימי שלישי נופלים על ימי הולדת של המתפללים, עליהם להעלות על מזבח הפולחן חזיר בר.

## אזילי דנטור והמהפכה ההאיטית
[ממוזער|[המדונה השחורה מצ'נסטוחובה]]
מספרים כי מרד העבדים משנת 1791 התחיל בברית שבאה בעקבות סעודה גדולה שנערכה לכבוד אזילי דנטור. מסיבה זו היא נחשבת להאנשה הלאומית. היא נחשבת לרוח של נקמה וזעם, זאת הפך אותה להיות פופולרית בקרב אמהות חד הוריות בשנות השמונים והתשעים בהאיטי וברפובליקה הדומיניקנית.

הייצוג המודרני הסינקרטי של רוח זו נקשר בדרך כלל להמדונה השחורה מצ'נסטוחובה, הקדושה הפטרונית של פולין. איחוד זה של אזילי דנטור עם אייקון קתולי זה נובע מעותקי תמונות וציורים של הפטרונית שהובאו להאיטי על ידי חיילים פולנים שנשלחו בפקודת נפוליאון בונפרטה, כדי להכניע את המהפכה ההאיטית שעדיין נמשכה. מספרים כי מספרי הלגיון הפולני היו קטן משמעותית בניגוד למספר העבדים המתקוממים, מה שאילץ את החיילים השבויים שנותרו להחליף צד ולהילחם לצד העבדים. כתוצאה מפעולה זו, במהלך הטבח של ז'אן ז'אק דסאלין בשנת 1804, שהתרחש זמן קצר לאחר הניצחון בהאיטי; הפולנים שנותרו בחיים קיבלו אזרחות של הרפובליקה החדשה של האיטי. צאצאי חיילים אלה עדיין גרים באי, במיוחד ביישוב קזאלה.

תפיסה מוטעית כללית לגבי אזילי דנטור היא שיוך הרוח כפטרונית האמהות. בעיקר בגלל הקשר שלה עם דיוקנה של מריה הבתולה וישו.

## כדמות לאומית
להאיטי יש שתי דמויות המשמשות כהאנשות לאומיות, האחת היא קתרין פלון, עליה מסופר שתפרה את דגל האיטי הראשון, ומשמשת יותר כהאנשה לאומית של הלאומנות והפטריוטיות ההאיטית, לצידה ניצבת אזילי דנטור, המסמלת את הצד הרוחני והתרבותי של האיטי.

## הערות שוליים

קטגוריה:האיטי: סמלים לאומיים
מדליית משמר החופים

**מדליית משמר החופים** (באנגלית: **Coast Guard Medal**) היא העיטור הגבוה ביותר המוענק לכל אדם המשויך למשמר החופים של ארצות הברית על גבורה יוצאת דופן שלא במהלך קרב.

העיטור נוסד בהתאם להחלטת הקונגרס של ארצות הברית מ-4 באוגוסט 1949 הוענק לראשונה ב-1958 על חילוץ פועלים מתעלת מים מתחת לימת אונטריו, מדינת ניו יורק.

## תיאור העיטור
בדומה לעיטורים המקבילים ביתר הזרועות של הכוחות המזוינים האמריקאים, העיטור מוטבע על מתומן ארד ובמרכזו מופיע סמל משמר החופים. בצידו האחורי מוטבעים המילים "For Heroism" (עבור גבורה).
הענקות חוזרות של העיטור מסומנות על ידי כוכבי זהב המתווספים לעיטור.

## ראו גם
* עיטורי הכוחות המזוינים של ארצות הברית

## קישורים חיצוניים

* עיטורי הכוחות המזוינים של ארצות הברית, בספר החוקים של הקונגרס

## הערות שוליים

קטגוריה:ארצות הברית: עיטורים
קטגוריה:משמר החופים של ארצות הברית
מדליית השירות המצוין של מחלקת ביטחון המולדת

**מדליית השירות המצוין של מחלקת ביטחון המולדת** (באנגלית: **Homeland Security Distinguished Service Medal**) היא עיטור צבאי של המחלקה לביטחון המולדת, המוענקת למשרתים בכוחות המזוינים של ארצות הברית עבור שירות מצוין. הגרסה הנוכחית של המדליה הוכרזה בפברואר 2003 והוחלה למפרע החל מ-1 במרץ 2002.

מדליה זו מקבילה למדליית השירות המיוחד של מחלקת ההגנה של ארצות הברית.

## היסטוריה
העיטור נוסד במקור ב-7 בדצמבר 1992 על ידי הנשיא ג'ורג' וו. בוש כמדליית השירות המצוין של מחלקת התחבורה וניתן היה להעניק אותו למשרתים במשמר החופים האמריקאי בלבד. ב-28 בפברואר 2003 חתם הנשיא ג'ורג 'וו. בוש על צו שהחליף את גרסת מחלקת התחבורה של העיטור בגרסת מחלקת ביטחון המולדת החלה בדיעבד ל-1 במרץ 2002. ב-5 באפריל 2011, חתם הנשיא ברק אובמה על תיקון לצו, המאפשר לעניק אותו לכלל המשרתים בכוחות המזוינים של ארצות הברית.

## סדר ענידת האותות
כמדליית שירות מצוינת, עיטור זה הוא אחד העיטורים הגבוהים ביותר שניתן להעניק לחבר בכוחות המזוינים האמריקניים.

העיטור נענד לאחר מדליית הכבוד, צלב שירות מכובד , צלב חיל הים, צלב חיל האוויר וצלב משמר החופים, ולחברי משמר החופים, לפני מדליית השירות המצוין של מחלקת ההגנה וכל אחת ממדליות השירות המצוין של הזרועות השונות. עבור המשרתים ביתר הזרועות, מדליית השירות המצוין של מחלקת ביטחון המדינה נענדת לפני מדליית השירות המיוחד של הזרוע בו משרת העונד אך לאחר מדליית השירות המצוין של מחלקת ההגנה. ניתן להעניק את המדליה לכל אחד מחברי הכוחות המזוינים של ארצות הברית.

## נמענים בולטים
[שמאל|ממוזער|225x225 פיקסלים| הגנרל קרייג מקינלי נואם לאחר שזכה במדליית השירות המצוין של המחלקה לביטחון המולדת. הגנרל קרייג הוא החבר הראשון ב[מחלקת ההגנה של ארצות הברית|מחלקת ההגנה שזכה במדליה.]]
* האדמירל ת'ד וו אלן, הענקה ראשונה בשנת 2006 עבור פועלו בתגובה לסופת ההוריקן קתרינה, הענקה נוספת בשנת 2010 בסוף כהונתו כמפקד משמר החופים
* האדמירל תומאס קולינס, בשנת 2006 בתום כהונתו כמפקד משמר החופים
* סגנית האדמירל ויויאן קריאה, בשנת 2009 בתום כהונתה כסגנית מפקדת משמר החופים
* הגנרל קרייג מקינלי, בשנת 2012 בתום כהונתו כמפקד המשמר הלאומי
* האדמירל צ'ארלס מישל, בשנת 2018 בתום כהונתו כסגן מפקד משמר החופים
* האדמירל רוברט ג'יי פאפ, בשנת 2014 בתום כהונתו כמפקד משמר החופים
* סגן אדמירל דייוויד פקוסקה, בשנת 2010 בתום כהונתו כסגן מפקד משמר החופים
* האדמירל פול זוקונפט, הענקה ראשונה בשנת 2011 על שירותו בתגובה לדליפת הנפט במפרץ מקסיקו ובשנת 2018 ענקה שנייה בסוף כהונתו כמפקד משמר החופים

## ראו גם
* עיטורי הכוחות המזוינים של ארצות הברית
* 

## קישורים חיצוניים

## הערות שוליים

*
קטגוריה:המחלקה לביטחון המולדת של ארצות הברית
קטגוריה:ארצות הברית: עיטורים
היינץ (פירושונים)

**היינץ** הוא:

קטגוריה:שמות משפחה גרמניים
קטגוריה:שמות פרטיים לגברים
קטגוריה:שמות משפחה המבוססים על השם היינריך
איתי בלומנטל

**איתי בלומנטל** הוא עיתונאי ישראלי. משמש ככתב הצבאי הראשי של כאן חדשות, חטיבת החדשות של תאגיד השידור הישראלי.

## ביוגרפיה
איתי בלומנטל נולד בתל אביב. 

את שירותו הצבאי עשה כקצין שריון לוחם בחטיבה 7 והשתחרר בדרגת רב-סרן. לאחר שחרורו מצה"ל, שירת מספר שנים כלוחם בשירות הביטחון הכללי.

בוגר לימודי תואר ראשון בתקשורת וניהול במכללה למינהל. במהלך לימודיו שימש ככתב המוניציפלי של ידיעות תל אביב.

ב-2013 החל לכתוב באתר ynet, ככתב אזור תל אביב והמרכז. בהמשך שימש ככתב התעופה הרשמי של האתר.

ב-2021 הצטרף לחטיבת החדשות של תאגיד השידור הישראלי והחל לפעול ככתב הצבאי של כאן חדשות.

בשלהי 2023, במהלך מלחמת "חרבות ברזל", נכנס לתוך רצועת עזה עם כוחות מיוחדים ויחידת שלדג והביא דיווחים שסוקרו מהשטח, ביניהם מבית החולים שיפא, בו הוקמו על ידי ארגון הטרור חמאס מנהרות לחימה ברצועת עזה מתוך שטח אזרחי.

ב-2024, תאגיד השידור הישראלי הכריז על איתי בלומנטל כאחד מארבעת אנשי התקשורת המובילים בישראל, הזוכים בפרס "הצטיינות עיתונאית" על שם אילן רועה.

בלומנטל מתגורר בתל אביב ונשוי לאשת חדשות 12, בת-רווה. 

## קישורים חיצוניים

* 
*  

## הערות שוליים

קטגוריה:סגל ynet
קטגוריה:כתבים צבאיים ישראלים
קטגוריה:בוגרי המסלול האקדמי המכללה למינהל
קטגוריה:בוגרי המכללה האקדמית ספיר
קטגוריה:רבי-סרנים בצה"ל
קטגוריה:סגל תאגיד השידור הישראלי - כתבי כאן חדשות
קטגוריה:תל אביב-יפו: אישים
קטגוריה:ישראלים שנולדו במאה ה-20
יוסף אליהו טריווש

**יוסף אליהו בן הלל טריווש (טריבוש)** (30 בינואר 1855 – 21 במרץ 1940) היה מחנך, פרשן מקראי, סופר ומתרגם יהודי.

טריווש נולד וגדל בוילנה, וכשבגר עבר לגרודנו שבבלארוס, שם עבד כמחנך ומורה לשפה העברית והרוסית.

## יצירתו
סיפורו הראשון של טריווש פורסם בעיתון העברי הלבנון בשנת 1873. סיפורים ומאמרים נוספים שלו התפרסמו בכתבי העת העבריים השחר, המליץ, הכרמל והשילוח ובעיתון דבר. רבים מסיפוריו תיארו את חיי היהודים ברוסיה.

ספריו דור תהפוכות, דין וחשבון ופסיעות קטנות זכו לשבחים רבים.

מלבד כתיבת פרוזה, טריווש אף עסק בפרשנות המקרא והוא כתב ספרים ומאמרים בנושא, ביניהם מקרא מפרש.

טריווש אף תרגם טקסטים רבים, ביניהם:
* אנה קארנינה: רומן בשמונה חלקים (לב ניקולביץ' טולסטוי)
* היסטוריה כללית: העולם העתיק (משה יעקב נדל)
* המתה (אנני בוק)
* כתבים נבחרים (לודויג ברנה)
* מלחמה ושלום - כרכים א-ד (לב ניקולביץ' טולסטוי)
* מסמולנסק עד מוסקבה: מלחמת נפוליון ברוסיה (לב ניקולביץ' טולסטוי)
* ספורי הרצל (בנימין זאב הרצל)
* ספר דברי הימים: מיום היות ישראל עד ימי הדור האחרון (צבי גרץ)

## לקריאה נוספת
* 
* 
* יוסף אליהו טריווש באתר בית התפוצות
* לזכר י.א. טריווש בעיתון הבקר

## קישורים חיצוניים
* 

## הערות שוליים

קטגוריה:פרשני המקרא
קטגוריה:מתרגמים יהודים
קטגוריה:מתרגמים מרוסית לעברית
קטגוריה:סופרים יהודים
קטגוריה:מתרגמים מגרמנית לעברית
קטגוריה:ילידי 1855
קטגוריה:נפטרים ב-1940
פרנסין ג'ורדי

**פרנסין ג'ורדי** (בגרמנית: **Francine Jordi**; נולדה ב-24 ביוני 1977) היא זמרת שווייצרית.

## ביוגרפיה
ג'ורדי נולדה בקנטון ברן, מילדות החלה להופיע בשירה ובנוסף למדה לנגן על פסנתר בקונסרבטוריון, ב-1998 זכתה ב-"Grand Prix der Volksmusik", תחרות מוזיקה עממית הנערכת בין המדינות דוברת הגרמנית, בשנה זו הוציא את האלבום הראשון שלה והיא נהייתה לאחת הזמרות המצליחות בשווייץ. בנוסף היא הנחתה שתי תוכניות ב-ARD.

היא ייצגה את שווייץ באירוויזיון 2002 עם השיר "Dans le jardin de mon âme" בצרפתית, היא הייתה במקום ה-22 עם 15 נקודות. באותה שנה יצאה לסיבוב הופעות ברחבי מדינתה.

ב-2007 הופיעה לראשונה באופרה בהפקה של חליל הקסם שנערכה בקזינו של ברן.

ב-2015 החלה להנחות את תוכנית המוזיקה האוסטרית "Musikantenstadl".

ב-2009 התחתנה עם רוכב האופניים טוני רומינגר, ב-2011 הם נפרדו.

## קישורים חיצוניים

* 

קטגוריה:זמרות שווייצריות
קטגוריה:משתתפי אירוויזיון 2002
קטגוריה:נציגי שווייץ באירוויזיון
קטגוריה:ילידות 1977
קטגוריה:שווייצרים שנולדו ב-1977
ארמון שלייסהיים

ממוזער|ארמון שלייסהיים החדש
**ארמון שׁליְיסְהִיִּים** (בגרמנית: **Schloss Schleißheim**) כולל שלושה ארמונות ופארק באוברשלייסהיים מצפון למינכן, גרמניה.

## הארמונות
### ארמון שלייסהיים הישן
הארמון הישן היה בתחילתו בית מגורים בסגנון הרנסאנס ומנזר שנבנה בידי ווילהלם החמישי בשנת 1598, סמוך לארמון דכאו. כיום נותרו מהמבנה המקורי השער הראשי ומגדל השעון. תחת שלטונו של בנו, מקסימילאן הראשון, הורחב הבניין בשנים 1617–1623 בידי האדריכלים היינריך שון והנס קרומפפר.

במהלך מלחמת העולם השנייה ספג הבניין נזקים כבדים.

הארמון שופץ ומכיל כיום שתי תצוגות קבועות – אחת העוסקת בתרבות ודת, והשנייה בהיסטוריית פרוסיה.

### ארמון לוסטהיים
מקסימיליאן עמנואל בנה את הארמון כדי לסמל את חגיגת נישואיו למאריה אנטוניה, בתו של הקיסר, בשנת 1685.

כיום המבנה מכיל תצוגה של כ-2,000 צלחות פורצלן נדירות ועיטורי שולחן שונים.

### ארמון שלייסהיים החדש
בניית הארמון החדש החלה בשנים 1701 בזמנו של מקסימיליאן השני עמנואל, הנסיך הבוחר מבוואריה, בידי האדריכלים אנריקו זוקאלי השווייצרי וג'וזף אפנר הגרמני. מתוך התכנון המקורי שכלל 4 אגפים, הושלם רק האגף המרכזי. הבנייה הסתיימה בשנת 1926.

## פארק שלייסהיים
בארמון שלייסהיים אחד מפארקי הבארוק הבודדים בגרמניה שנותרו. הפארק תוכנן בידי זוקאלי והושלם בשנת 1705.

בזמן מלחמת העולם השנייה ניזוק הפארק באופן קשה, אך שופץ לחלוטין וכיום ניתן לבקר בו.

## הארמון בתרבות
הארמון היווה תפאורה ורקע למספר סרטים, בין היתר:
* "Decision Before Dawn" (הכרעה לפני השחר) – במאי אנאטול ליטבאק, 1951.
* "Paths of Glory" (שבילי התהילה) – במאי סטנלי קובריק, 1957.
* "Last Year at Marienbad" (אשתקד במרינבד) – במאי אלן רנה, 1961.
* "The Three Musketeers" (שלושת המוסקטרים) – במאי פול אנדרסון, 2011.

## קישורים חיצוניים

* 
* ארמון שלייסהיים, באתר Everycastle.com

## הערות שוליים

קטגוריה:בוואריה: ארמונות
קטגוריה:גרמניה: פארקים
קטגוריה:גרמניה: מוזיאונים לאמנות
רומי פורמיצ'ינו

ממוזער|300px|"רומי פורמיצ'ינו"
ממוזער|300px|לוגו היצרן "Rumi"
**רומי פורמיצ'ינו** (באיטלקית: **Rumi Formichino**) הוא קטנוע מתוצרת יצרנית המדחפים, הפריסקופים והאופנועים **Rumi** ,
אשר יוצר בין השנים 1960–1954 בעיר ברגמו במחוז לומברדיה באיטליה.

## היסטוריה
ה"פורמיצ'ינו" נולד בשנת 1954 מתוך כוונה לחצוב נתח משוק הקטנועים המשגשג של התקופה.

את צורת הגוף הגה בעל החברה והפסל דונינו רומי, שיצר דגם להרכבה בקנה מידה 1:1, ועיצב את החימר שתוכנן על ידי היזם והממציא פייטרו ואסנה . התוצאה הייתה קטנוע בעיצוב מעודן במיוחד ומשקל יבש של 100 ק"ג, עם מרכב סגסוגת אלומיניום קטום לשני חלקים, הקדמי שוב מחולק לשני חלקים שהכילו את המזלג, הפנס הקדמי, מכל 7 ליטר, את המעטה האחורי ואת מגן בוץ הגלגל האחורי.

המנוע אותר בין שני החלקים כדי לחבר ביניהם.

הקטנוע נמכר במחיר של 138,000 לירות איטלקיות, מחיר נמוך למדי לעומת קטנועים אחרים של התקופה. ניתן להשיג במגוון רחב של צבעים (שנהב, כחול קורסיקני, צהוב שנהב, כסף, אפור רומי, זהב לבן, כחול שמיים, אדום קורסיקני)

## "רומי פורמיצ'ינו" - מפרט
* שלדת רכב: מסגרת גוף נשיאה יצוקה מסגסוגת אלומיניום
* מערכת הצתה: של גלגל תנופה ומגנט
* מערכת התנעה: התחלת דוושה
* מנוע: 1 צילינדרים תאום אופקי , מנוע שתי פעימות
* תיבת הילוכים בבלוק 4 מהירויות
* מאייד מתוצרת "Dell'Orto"
* מצמד: מולטידיסק
* כונן סופי: שרשרת
* מתלה: מתלים קדמיים: עצמות משאלה וקפיצי בולם זעזועים / אחורי: מעטפת מיסבים תנודתית
* בלמים: בלמים קדמיים: תוף / אחורי: תוף
* קיבולת מכל דלק: 7 ליטר
* צמיג: 10x350

## קישורים חיצוניים

* 
* 

## הערות שוליים

קטגוריה:קטנועים
קטגוריה:כלי רכב שהושקו ב-1954
קטגוריה:כלי רכב איטלקיים
קטגוריה:כלי רכב דו-גלגליים
וזול

**וזול** (בצרפתית: **Vesoul**) היא עיר במזרח צרפת. בעיר מתגוררים כ-14,973 תושבים נכון ל-2018.

## היסטוריה
וזול מוזכרת לראשונה במסמך מ-899 ונקראה באותם ימים "קסטרום וסוליום", כאשר הטירה, הביצורים ומגדל השמירה של הטירה נמצאים כיום באזור שמהווה את מרכז העיר וזול. הבתים הראשונים של העיר נבנו בין כותלי הטורה ומתיישבים חדשים שבאו לאזור העיר נאלצו לבנות את ביתם מחוץ לחומות, על הגבעות שבסמוך עליהן. ב-1814 ולאחר תבוסת האימפריה הצרפתית הראשונה והדחתו של הקיסר הצרפתי, נפוליאון בונפרטה הוקמה באזור העיר מדינת חיץ .

העם השנים התפתחה העיר בהדרגה ונהפכה למרכז כלכלי אירופי אם כי בסוף ימי הביניים חווה העיר תקופה מאתגרת שכללה מגפות וסכסוכים מקומיים.

כיום, אחד מבתי החרושת המרכזיים של חברת המכוניות הצרפתית "קבוצת PSA" נמצא ליד וזול.

יהודים התיישבו בעיר במהלך המאה ה-13.

## חינוך
כ-1,200 סטודנטים לומדים בעיר במספר האוניברסיטאות והמכללות, שהמרכזיות שבהן הם המכון להכשרת אחיות, בית ספר לניהול ומסחר ובתי ספר להוראה.

## קישורים חיצוניים

* 

* 
* 

קטגוריה:צרפת: ערים
קטגוריה:בורגון-פראנש-קונטה
גאת'ות

שמאל|ממוזער|250x250 פיקסלים| מזמור זורואסטרי כתוב בשפה האווסטית
**הגאת'ות** הם מזמורים עתיקים בשפה האווסטית המייחסים את כתיבתן לזרתוסטרה. המזמורים מהווים את ליבת הליטורגיה הזורואסטרית. 
הגתות מחולקים ל-17 פזמונים המורכבים מ-238 בתים בכל פזמון.
## שפה
שפת הגתות, היא אווסטית עתיקה שנכחדה השייכת למשפחת השפות האירניות ולמשפחת-על של השפות ההודו-אירופאיות. ישנם חוקרים שניסו לפענח את הגתות על סמך הסנקסריט אך הסתמכות זו יוצרת קושי בתרגום ובפרשנות שכן שתי השפות, אף על פי שמקורן משותף, התפתחו באופן עצמאי וההבדל ביניהן משמעותי. ישנם תרגומים ופרשנויות על סמך שפות הודו-אירופיות אחרות אך גם תרגומים אלו אינם מציגים תרגום אמיתי ומקיף של הנכתב בגתות.
## תוכן
חלק מהפסוקים של הגתות מופנים ישירות לבורא הכל יודע, אהורה מאזדה. פסוקים אלה, מתארים את תמצית האלוהות של האמת. את הטוב שבאלוהות, *[[ווהו מאנה]]* ואת רוח הצדק. כמה מן הפסוקים האחרים מופנים ככל הנראה לציבור שהגיע לשמוע את הנביא זרתוסטרה ובפסוקים אלה הוא ממריץ את קהל שומעיו לחיות את חייהם בדרך אותה הורה אהורה מאזדה.

פסוקים אחרים, מהם הובאו כמה היבטים בחייו של זרתוסטרה, הם ביוגרפיים למחצה, אך כולם סובבים סביב משימתו של זרתוסטרה לקדם את השקפתו על האמת. לדוגמה, חלק מהקטעים מתארים את ניסיונותיו הראשונים של זרתוסטרה לקדם את משנתו של אהורה מאזדה, ואת הדחייה שלאחר מכן מצד קרוביו. דחייה זו וסיבות נוספות הובילה אותו לתחושות של ספק בנוגע למסרים אותם ניסה להעביר, ובגתות ביקש לקבל ביטחון ואמונה מאהורה מאזדה כדי להתיר את הספק ולטעון מול מתנגדיו.

דוגמה לתרגום של פסקה מתוך הגאת'ות:

## ראו גם
* זורואסטריות
* זרתוסטרה
* אווסטה
* היסטוריה של איראן

## קישורים חיצוניים

* המזמורים של זרתוסטרה (באנגלית)
* GATHAS, על הגאת'ות באנציקלופדיה איראניקה (באנגלית)

קטגוריה:כתבי קודש
קטגוריה:ספרות של העת העתיקה
Merci, Chérie

"**Merci, Chérie**" (בעברית: "**תודה, יקירתי**") הוא סינגל שהוקלט על ידי הזמר האוסטרי אודו יורגנס. השיר זכה באירוויזיון 1966, לאחר שנבחר על ידי רשות השידור האוסטרית לייצג את אוסטריה באירוויזיון. השיר נכתב בשפה הגרמנית, וכמה מילים בצרפתית. "Merci, Chérie" היא בלדת שאנסון דרמטית. יורגנס שר שיר הודיה לאהובתו לשעבר, על הזמנים היפים שחלו יחדיו. זה היה הניצחון הראשון של אוסטריה בתחרות.

השיר בוצע על ידי יורגנס בערב התחרות, תשיעי בסדר ההופעות, לפני שוודיה ואחרי פורטוגל. בתום ספירת הקולות, השיר הוכרז כזוכה של המהדורה ה-11 של תחרות האירוויזיון עם 31 נקודות.

לאחר האירוויזיון, עשרות אמנים הקליטו גרסאות כיסוי לשיר בשפות שונות, דוגמת אנגלית, צרפתית, איטלקית, הולנדית, שוודית רומנית ופולנית. יורגנס אף הקליט גרסה ביפנית לשיר, בשם "メ ル シ ー ・ ェ リ ー". יורגנס הוא הפסנתרן הראשון שזכה בתחרות. הפסנתרן השני שזכה הוא דאנקן לורנס ב-2019 עם השיר Arcade".

## מיקומי שיא

## קישורים חיצוניים

## הערות שוליים

קטגוריה:שירי 1966
קטגוריה:סינגלים מ-1966
קטגוריה:שירי אירוויזיון 1966
קטגוריה:שירי אוסטריה באירוויזיון
קטגוריה:שירים שזכו באירוויזיון
קטגוריה:שירים בגרמנית
קטגוריה:שירים בצרפתית
קטגוריה:שירים מרובי שפות
קטגוריה:שירים על פרידה
קטגוריה:בלדות
דונה חברה להנדסה ובניין

**דונה חברה להנדסה ובנין בע"מ** המוכרת גם בשם המקוצר "**דונה**", היא חברה פרטית ישראלית, העוסקת בייזום, הקמה ושיווק מיזמי בנייה למגורים, מסחר ותעשייה בישראל ומחוצה לה.

## היסטוריה
דונה נוסדה בשנת 1991 על ידי המהנדס שי שלום. לאחר הקמתה היא זכתה במכרזים לבניית יחידות דיור בפרויקטים ביישובים רבים ברחבי הארץ ובהם מודיעין, אשדוד, אשקלון, תל אביב, ירושלים, ראש העין, פתח תקווה, חריש ועפולה.

בשנת 2020 הסתכמו מכירות הקבוצה ב-1.7 מיליארד ש"ח, בשנת 2021 מכרה הקבוצה מעל 2.5 מיליארד ש"ח.

## מבנה הקבוצה
קבוצת דונה כוללת את החברה העיקרית: "דונה חברה להנדסה ובנין בע"מ", המבצעת פרויקטים למגורים למכירה בשוק החופשי ובמסגרת תוכנית מחיר למשתכן ועוד ארבע חברות-בת המשמשות לצרכים שונים:
* ** דונה שי נכסים** - חברה המרכזת את הנדל"ן המסחרי של הקבוצה בכל רחבי הארץ
* ** דונה דום** - חברה המרכזת את כל הדירות המושכרות בבעלות הקבוצה ובונה עבור החברה הממשלתית "דירה להשכיר"
* ** קל חן אחזקות** - חברה לניהול נכסים מסחריים ושטחים משותפים
* ** דור עמל** - חברת כח אדם המספקת עובדים לענף הבנייה הישראלי

## פעילות בין לאומית
בשנת 2012 החלה החברה בפעילות בינלאומית. דונה משקיעה בבנייה באירופה, כשפעילותה מתרכזת ברומניה ובגיאורגיה. בין מיזמי הבנייה שלה ניתן להזכיר את "ארמון דונה" בטביליסי.

## קישורים חיצוניים
* 
* 
* 
* עופר פטסבורג, עכשיו זה רשמי, באתר ישראל היום, 13 בינואר 2022 https://www.israelhayom.co.il/business/real-estate/article/7009479

## הערות שוליים

קטגוריה:חברות נדל"ן ובנייה ישראליות
קטגוריה:ישראל: חברות שהוקמו ב-1991
אוסטריה באירוויזיון 1966

**[[אוסטריה באירוויזיון|אוסטריה]] ב[[אירוויזיון 1966]]** השתתפה עם השיר "Merci, Chérie", שבוצע על ידי הזמר האוסטרי אודו יורגנס. זו ההשתתפות העשירית של אוסטריה בתחרות, והניצחון הראשון שלה.

## לפני האירוויזיון
ב-1966, רשות השידור האוסטרית הכריזה כי יורגנס נבחר לייצג את אוסטריה באירוויזיון. כשבוע לאחר חשיפת הנציג, רשות השידור חשפה את השיר האוסטרי לאירוויזיון 1961, "Merci, Chérie". זו הייתה הפעם השלישית ברציפות שיורגנס נבחר לייצג את אוסטריה.

## באירוויזיון
ב-5 במרץ 1966, השיר בוצע על ידי יורגנס באירוויזיון. יורגנס שובץ תשיעי בסדר ההופעות, לפני שוודיה ואחרי פורטוגל. השיר הגיע למקום הראשון עם 31 נקודות.

### נקודות שהוענקו לאוסטריה

### נקודות שהוענקו מאוסטריה

## הערות שוליים

קטגוריה:אוסטריה באירוויזיון
קטגוריה:מדינות באירוויזיון 1966
לאסלו לנדייל

ד"ר **לאסלו לֶ֫נדייֶל** (במקור עד 1904 **לוי**, בהונגרית: **Lengyel László**; 1883, טימישוארה – 5 באוקטובר 1935, בודפשט) היה משפטן, עיתונאי וסופר יהודי-הונגרי.

## ביוגרפיה
לאסלו לנדייל נולד במשפחה יהודית רבנית. את לימודי המשפטים סיים באוניברסיטת בודפשט (היום אוניברסיטת אטווש לוראנד). בטימישוארה היה העורך של העיתון "דרום הונגריה". בשנת 1910 פתח כתב עת בשם "הדרום ההונגרי" (Magyar Dél). בבודפשט עבד בעיתון בשפה הגרמנית פסטר לויד, אחר כך היה ראש הטור הפרלמנטרי של העיתון ולאחר מכן עורך העיתון.

## משפחתו
אביו היה הרב הראשי של טימישוארה מור לוי (1854–1908) ואמו הרמינה פרלס. הוא אחיו הגדול של העיתונאי ארנה לנדייל (1885–1941). אשתו הייתה פאולינה קונשטטר.

קברו נמצא בבית הקברות היהודי ברחוב קוזמה (15-2-47).
[ממוזער|300x300 פיקסלים| קבר לאסלו לנדייל, עיתונאי וסופר ב[בית הקברות היהודי ברחוב קוזמה: 15-2-47.]]

## מעבודותיו
* אלמנך של האספה הלאומית ההונגרית
* אלמנך של הפרלמנט ההונגרי

## לקריאה נוספת
* לקסיקון ביוגרפי הונגרי 1978–1991. 1994. 
* לקסיקון יהודי הונגרי. 1929. עמוד 530. לאסלו לנדייל
* פאל גויאש: חייהם ויצירותיהם של סופרים הונגרים איגוד הספרנים והארכיבאים ההונגרי 1939–1944.
* לקסיקון חדש של רוואי. עורך ראשי אישטוואן קולגה טרשוי. סקסארד 2004. 
* לקסיקון ביוגרפי הונגרי חדש. 

## קישורים חיצוניים

## הערות שוליים

קטגוריה:עיתונאים יהודים הונגרים
קטגוריה:סופרים יהודים הונגרים
קטגוריה:בוגרי אוניברסיטת אטווש לוראנד בודפשט
קטגוריה:עורכי עיתונים יהודים הונגרים
קטגוריה:משפטנים יהודים הונגרים
קטגוריה:טימישוארה: יהודים
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1883
קטגוריה:הונגרים שנפטרו ב-1935
קישקורפאד

**קישקורפאד** (בהונגרית: **Kiskorpád**) הוא כפר במחוז שומוג', בנפת קאפושוואר.

## מיקום
היישוב הקטן בן פחות מאלף תושבים נמצא 14 קילומטרים מערבית לקפושוואר, ליד הכביש הראשי 61 וקו הרכבת דומבובאר - דיקינש. תחנת הרכבת של קישקורפאד מחוברת לשכנה הדרומית, גיגה, בכביש 6617 ולשכנה הצפונית שומוג'שארד בכביש 6702 .

## היסטוריה
שם היישוב מוזכר לראשונה בשם וילה קורפד (Villa Curpad) בתעודה משנת 1324. רשימת "מעשר האפיפיור" כעבור כמה שנים כבר הזכירה את המקום כיחידה ניהולית קתולית. היישוב מופיע גם בכמה מרשמי מס טורקיים. בתחילת המאה ה-18 כבר מופיע היישוב בשם פוסטהקורפאד (Pusztakorpád). במחצית השנייה של המאה ה-18 הוא כבר כפר של צמיתים. הבעלים העיקריים שלו היו משפחות שארקזי, ויזי וטליאן. מאוחר יותר, הכנסייה הברוקית הקלוויניסטית נבנתה בסוף המאה ה-18. המשורר מיהאי צ'וקונאי ויטז (אביר) היה אורח של שארקזי (Sárközy) בכפר כאשר שהה בשומוג' בשנים 1798–1799. נולדו במקום כמה שירים שלו. מקורות בתחילת המאה ה-20 מזכירים במקום טחנת קמח על קיטור, מפעל מלט ומפעל אריחים.

## אתרים בעלי חשיבות
הכנסייה הקלוויניסטית של הבארוק המאוחר נבנתה בשנת 1789, והמאפיין המיוחד שלה הוא שהמבנה הוא בעל קומה משולשת. עוד ערך ארכיטקטוני של היישוב הוא הקפלה משנת 1896 שקרסה באזור מגודר בתחילת 2012, אך שופצו לאחר מכן. קישקורפאד מפורסם גם בזכות העובדה שנהר הקאפוש זורם בכמה ענפים לידו, בקטע הראשוני שבו נוצרו כמה אגמים הוא יעד פופולרי עבור דייגים.

## ילידי המקום
* **[[לאיוש קוזמה]]**, בשמו המקורי **פוקס** נולד במקום בשנת 1884 הוא היה אדריכל, מעצב רהיטים וגרפיקאי יהודי-הונגרי, פרופסור באוניברסיטה.

## קישורים חיצוניים

* 

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
קטגוריה:מחוז שומוג'
וריאנט (ביולוגיה)

במיקרוביולוגיה ובוירולוגיה, המונח **וריאנט** (מאנגלית: **Variant,** "גרסה"; בעברית: **תַּת־זַן**) או "וריאנט גנטי" משמש לתיאור תת-סוג של מיקרואורגניזם, הנבדל מבחינה גנטית מזן ראשי, אך אינו שונה מספיק כדי לכנותו זן מובחן. הבחנה דומה נעשית בבוטניקה בין זנים מעובדים שונים של מיני צמח, המכונים זנים.

נאמר בשנת 2012 כי "אין הגדרה מקובלת אוניברסלית למונחים 'זן', 'וריאנט' ו'בידוד' בקהילת הווירולוגיה, ורוב הווירולוגים פשוט מעתיקים את השימוש במונחים מאחרים". היעדר ההגדרה המדויקת נמשך החל משנת 2020; בהקשר של גרסת VOC-202012/01 של נגיף ה-SARS-CoV-2, אתר המרכזים לבקרת מחלות ומניעתן (CDC) קובע, "לפי שעה בהקשר של גרסה זו, [המונחים "וריאנט", "זן" ו"שושלת"] משמשים בדרך כלל לסירוגין על ידי הקהילה המדעית".

## הערות שוליים

קטגוריה:מיקרוביולוגיה
קטגוריה:וירולוגיה
קטגוריה:גנטיקה
אסטון מרטין ונטאג'

**אסטון מרטין ונטאג**' (באנגלית: **Aston Martin Vantage**) היא מכונית ספורט במרכב קופה, שמיוצרת על ידי אסטון מרטין משנת 2018. היא הוצגה בנובמבר 2017 והגיעה לישראל באוקטובר 2018. הוטאג' היא הדגם הנמכר ביותר של אסטון מרטין.

## מפרט טכני
הונטאג' כוללת מנוע בי-טורבו בנזין V8 צילנדרים בנפח 4.0 ליטרים המספק כ-510 כוחות סוס ב-6,000 סיבובים לדקה ומומנט מרבי של 69.8 קילוגרם-כוח ב-2,000 סיבובים לדקה. תיבת הילוכים אוטומטית בעלת שמונה הילוכים. היא מאיצה מ-0 ל-100 קילומטרים לשעה בתוך 3.6 שניות ומגיעה למהירות מרבית של 314 קילומטרים לשעה. צריכת הדלק עומדת על 9.5 קילומטר לליטר.

## גרסאות
מלבד הגרסה הבסיסית הציגה אסטון מרטין שלוש גרסאות נוספות. הראשונה, **ונטאג' AMR** גרסה מוגבלת (200 יחידות), הממוקדת למסלול בעלת אותו מנוע אך עם מומנט מרבי מופחת של 63.7 קג"מ, לעומת 69.8 קג"מ בגרסה הבסיסית. היא כוללת תיבת הילוכים ידנית בעלת שבעה הילוכים. ל-AMR תאוצה מ-0 ל-100 קילומטרים לשעה בתוך 4.0 שניות במקום 3.6 שניות בגרסה הבסיסית מהירות היא 314 קילומטרים לשעה (ללא שינוי). משקל הדגם הופחת ב-90 ק"ג. ה-AMR הוצגה במאי 2019. השנייה, **ונטאג' רודסטר**, גרסה בעלת מרכב רודסטר הכוללת את הגג הנפתח הרך המהיר ביותר בעולם, פתיחת או סגירת הגג בתוך 6.7 שניות עד למהירות של 50 קילומטרים לשעה. הונטאג' רודסטר כוללת את אותו מנוע אך היא מאיצה מ-0 ל-100 קילומטרים לשעה בתוך 3.8 שניות במקום 3.6 שניות בגרסה הבסיסית ומגיעה למהירות מרבית של 306 קילומטרים לשעה במקום 314 קילומטרים לשעה בגרסה הבסיסית. משקלה גדל ב-60 ק"ג מהגרסה הבסיסית. היא הוצגה בתערוכת הרכב של ז'נבה בפברואר 2020. השלישית, **אסטון מרטין V12 ונטאג**' הגרסה בעלת המנוע החזק ביותר של אסטון מרטין ובדגמי הונטאג' בכלל, היא כוללת עיצוב שונה אשר מיועד לשיפורים אווירודינמיים, היא כוללת מנוע בנזין V12 בנפח 5.2 ליטר טווין-טורבו עם הספק מרבי של 700 כ"ס ומומנט מרבי של 76.8 קג"מ, למנוע תיבת 8 הילוכים אוטומטית ומערכת הנעה אחורית. ההספק הגבוה מאפשר תאוצה מ-0 ל-100 קמ"ש בתוך 3.5 שניות ומהירות מרבית של 322 קמ"ש. המעבר למנוע גדול וחזק אילץ מספר שינויים במרכב על מנת להפחית במשקל הכולל ולשפר את הקשיחות. בין השינויים ניתן למנות מכסה מנוע, פגוש קדמי, כנפיים קדמיות וחצאיות צד מקרבון קל משקל. בנוסף הותקנו פגוש אחורי ומכסה מנוע קלים יותר, מצבר קל משקל, ומערכת פליטה מרכזית מפלדת אל-חלד במשקל 7.2 ק"ג. מערכת בלימה קרמית מגיעה כסטנדרט וחוסכת 23 ק"ג לצד עמידות בחום של עד 800 מעלות. היא נחשפה ב-16 במרץ 2022 ותיוצר בייצור מוגבל של כ-333 יחידות אשר כולם נמכרו מראש.

## גלריה

קובץ:Osaka Motor Show 2019 (99) - Aston Martin V8 VANTAGE (4th generation).jpg|מבט לפגוש האחורי
קובץ:Osaka Motor Show 2019 (98) - Aston Martin V8 VANTAGE (4th generation).jpg|מבט לפגוש הקדמי
קובץ:2019 Aston Martin Vantage, side view (Greenwich 2018).jpg|מבט לצד


## קישורים חיצוניים

* 
* 

## הערות שוליים

ונטאג'
קטגוריה:מכוניות ספורט
קטגוריה:מכוניות קופה
קטגוריה:מכוניות קבריולה
קטגוריה:כלי רכב המורכבים בבריטניה
קטגוריה:דגמי מכוניות שהושקו ב-2017
סוחר הספרים המקוללים

**סוחר הספרים המקוללים** (באיטלקית: **Il mercante di libri maledetti**) הוא רומן מאת מרצ'לו סימוני, שיצא לאור לראשונה באיטליה בשנת 2011, זוכה פרס בנקרלה 2012 והוא ספר הביכורים של סימוני והחלק הראשון של הסאגה בכיכובו של איגנציו דה טולדו.

תורגם לעברית בהוצאת כנרת-זמורה ביתן על ידי אלון אלטרס בשנת 2013.

## עלילה
שנת 1218. איגנציו דה טולדו, סוחר שרידים מוזערבי שמוזמן לוונציה כדי למצוא כתב יד נדיר מאוד שכותרתו Uter Ventorum, שכנראה מסוגל לעורר מלאכים ולגנוב את חוכמתם. מונע מסקרנות, איגנציו יוצא לחפש את הקודקס עם שני עוזרים: הלוחם הצרפתי וילאלמה דה בזייה והאח הדיוט הצעיר אוברטו - אך המציאה מתגלה כקשה מהצפוי, בהתחשב בכך שכתב היד פורק לארבעה חלקים לאורך מסלול המתחיל מסקרה די סן מישלה וחוצה את לנגדוק וספרד. יתר על כן, הספר מעניין גם את דומינוס, שליחו של בית משפט סודי ממוצא גרמני המכונה היסטורית סן-וומה. מסעו של איגנציו הופך אפוא למצוד מתיש שמשאיר אחריו שובל של רציחות ומסתיים על הר מוסינאה. אף על פי שלרומן תפאורה היסטורית קפדנית והוא מדבר על טקסטים הרמטיים רבים שהתקיימו באמת, המחבר נותן מקום לסיפורת.

## הערות שוליים

קטגוריה:ספרי 2011
קטגוריה:ספרים המתרחשים בצרפת
קטגוריה:ימי הביניים
קטגוריה:ספרי זמורה ביתן
ברוך חסן

**ברוך חסן** (נולד ב-22 בינואר 1959) הוא כדורגלן עבר ישראלי, אשר שיחק בעמדת הבלם בקבוצת מכבי נתניה, בתקופות האליפויות של נתניה בשנות ה-70 וה-80.

## קריירה
חסן נולד למשפחה של עולי תוניס שהשתקעו בנתניה, וגדל בנוער של מכבי נתניה. הוא ערך את הופעת הבכורה שלו במדי הקבוצה הבוגרת בשנת 1976, והפך לשחקן עיקרי בקבוצה עד מהרה. בעונות 1979/1980 ו-1982/1983, היה אחד מעמודי התווך של אליפויות אלו בהם זכתה מכבי נתניה, ובנוסף זכה עם הקבוצה בגביע המדינה של 1977/1978 (שהשלים לה דאבל היסטורי).

חסן הופיע במדי מכבי נתניה בסך הכל 221 משחקים, וכבש לזכותה 3 שערים, כאשר הוא שיחק במשך 12 עונות במדי הקבוצה ובשנת 1988 הושאל למשך שנתיים לקבוצת בית"ר נתניה שם שיחק למשך 2 העונות הבאות, לאחריהן פרש מכדורגל פעיל. 

## תארים
;מכבי נתניה
***[[ליגת העל בכדורגל|אליפות]] (4):** 1977/1978, 1979/1980, 1982/1983
***[[גביע המדינה בכדורגל|גביע המדינה]] (1):** 1977/1978
***[[אלוף האלופים]] (4):** 1973/1974, 1977/1978, 1979/1980, 1982/1983

## קישורים חיצוניים

קטגוריה:כדורגלנים ישראלים
קטגוריה:בלמי כדורגל ישראלים
קטגוריה:נתניה: כדורגלנים
קטגוריה:כדורגלני מכבי נתניה
קטגוריה:כדורגלני בית"ר נתניה
קטגוריה:ישראלים שנולדו ב-1959
ז'ה פוביניו

ממוזער|פסלון פורצלן של ז'ה פוביניו.
**ז'ה פוביניו** (בפורטוגזית: **Zé Povinho**) הוא דמות מצוירת, המייצגת את האדם הפורטוגלי הפשוט. ז'ה פוביניו נוצר בשנת 1875 על ידי רפאל בורדלו פיניירו. הוא הפך תחילה לסמל של בני מעמד הפועלים הפורטוגלי, ובסופו של דבר להתגלמות הלא רשמית של פורטוגל.

## תיאור
"**Zé**", בפורטוגזית, הוא קיצור נפוץ של השם "José" (חוסה) - כמו ש"ג'ו" הוא עבור "ג'וזף", באנגלית - ו-"**Povinho**" הוא כינוי עממי עבור "Povo", שפירושו עם או אנשים.

הופעתו הראשונה של ז'ה פוביניו הייתה ב־22 במאי 1875 בכתב העת "לנטרנה מג'יקה", אם כי הופעה זו הייתה בעילום שם. הוא נקרא בשמו לראשונה בגיליון 6 בדצמבר 1875 של אותו כתב עת. רפאל בורדלו פיניירו המשיך לצייר דמות זו לאורך כל חייו (כמעט 30 שנה נוספות); הרישומים פורסמו ברבים מהכתבי העת והעיתונים הפופולריים יותר כמו O António Maria, A Paródia, O Commercio do Porto Illustrado ו- Pontos nos iis.

פוביניו הוא אדם הנחשב אדיב וחי בפשטות, ומתואר באופן קבוע כלועג לבעלי כוח. הוא אינו דמות של סמכות אלא איש פשוט של העם, הפועל ככלי ביקורת נגד שולי החברה, העוול והעריצות החזקים, הפוליטיים והאליטיסטיים.

ז'ה פוביניו הפך, ועודנו, לדמות פופולרית בפורטוגל. היותו מתואר כפועל פשוט הביא לסלידה והכחשה מסוימת מהעם הפורטוגלי להיות מיוצג ככזה. אולם טוב לבו, רצונו לעזור לאחרים ובעיקר זלזולו וחוסר הכבוד המוחלט כלפי החזקים המנסים לשלוט בו הפכו אותו לפופולרי. הוא מגחיך את החזקים, צוחק עליהם ואז ממשיך בחייו הפשוטים, אך יש לו אותה גישה כלפי חולשותיהם ודעותיהם הקדומות של האנשים.

## דמויות דומות
ז'ה פוביניו יחד עם מיכאל הגרמני הוא סוגת דמויות המייצגות יותר את האדם הפשוט של אותה מדינה, ולא את הלך הרוח התרבותי והלאומי של המדינה. דמויות אלו לרוב מתוארות כאנשים ממעמד הביניים ומטה אך לא עניות, ובעלות מקצועות המאפיינים לרוב בעלי צווארון כחול כגון, חוואי, פועל, חייל פשוט ועוד. הם לרוב מאופיינים בסוג תכונות מסוים, המקנה להם מסגרת של איש-עם אדיב, אך גס. תמים ועם זאת מותח ביקורת. שלו ומנגד יצא להילחם כשצריך.

## ראו גם
* דמות הרפובליקה
* סמל פורטוגל
* דגל פורטוגל

## קישורים חיצוניים

## הערות שוליים

קטגוריה:פורטוגל: סמלים לאומיים
סורנגל ויפס ג'וניור

[250px|ממוזער|ויפס סועד עם נשיאת טאיוואן [צאי יינג-ון בעת ביקורו בטאיוואן, מרץ 2021]]
**סורנגל ויפס ג'וניור** (באנגלית: **Surangel Whipps Jr.**; נולד ב-9 באוגוסט 1968) הוא איש עסקים ופוליטיקאי, המכהן כנשיא פלאו מאז שנת 2021. הוא כיהן כסנטור ממדינת נגטפנג , בין השנים 2008–2016. ויפס נכנס לתפקידו כנשיא פלאו ב-21 בינואר 2021.

## ביוגרפיה
### ראשית חיים והשכלה
ויפס נולד בבולטימור, מרילנד, לסורנגל ויפס , פוליטיקאי מפלאו ולאם אמריקאית.

הוא בעל תואר במנהל עסקים וכלכלה מאוניברסיטת אנדרוס  ובעל תואר שני במנהל עסקים מאוניברסיטת קליפורניה בלוס אנג'לס. בנוסף הוא עומד בראש רשת סופרמרקטים בפלאו.

הוא התמודד מול גיסו, הנשיא תומאס רמנגסאו ג'וניור  בבחירות הכלליות בפלאו בשנת 2016. רמנגסאו קיבל 5,109 קולות ואילו ויפס קיבל 4,854 קולות.

### כנשיא
ויפס התמודד לנשיאות בבחירות לנשיאות פלאו 2020 והביס את סגן הנשיא ריינולד אולאוץ'.

במהלך קמפיין הבחירות, הבטיח קיום רפורמות מיסים ויצירת מקורות הכנסה נוספים. בראיון ל"", הצהיר ויפס ג'וניור, כי פלאו תתנגד ביתר שאת למעשי ממשלת סין, כולל דיג בלתי חוקי והסגת גבול במימי פלאו, וכן התחייב לשמור על ההכרה בטאיוואן. בנוסף, הוא הציע להפיץ את החיסון נגד COVID-19 בקרב אוכלוסיית פלאו, בדגש על עובדי שירותי הבריאות.

## קישורים חיצוניים

## הערות שוליים

קטגוריה:חברי פרלמנטים
קטגוריה:פלאו: פוליטיקה
קטגוריה:נשיאי מדינות
קטגוריה:ילידי 1968
הר וולטון (אנטארקטיקה)

[250px|ממוזער|מפת רכס [נונאטאקי אאוטבק. הר וולטון ממוקם במרכז הרביע השלישי מימין, בשורה השנייה מלמעלה של רביעי המפה.]]
**הר וולטון** (באנגלית: **Mount Walton**) הוא הר חד וחשוף, ברכס נונאטאקי אאוטבק, באזור חוף פנל של ארץ ויקטוריה, שבאנטארקטיקה.

גובהו של ההר 2,460 מטרים מעל פני הים; הר וולטון הוא ההר ה-675 בגובהו באנטארקטיקה.

ההר ממוקם באמצע המרחק שבין מצוק אונה והר צ'דוויק.

## היסטוריה
### גילוי ומיפוי ההר

ההר מופה לראשונה על ידי הסקר הגאולוגי של ארצות הברית, בהתבסס על סקרים על הקרקע ועל תצלומי אוויר שצולמו על ידי צי ארצות הברית בין השנים 1959–1964.

### מקור השם

שמו של ההר ניתן לו על ידי הוועדה המייעצת לשמות אנטארקטיים.

ההר נקרא על שמו של פרד וו. וולטון (Fred W. Walton), גאומגנטולוג וססמולוג בתחנת הקוטב הדרומי בשנת 1968.

## קישורים חיצוניים
* הר וולטון באתר הסקר הגאולוגי של ארצות הברית
* הר וולטון באתר הגאזט האנטארקטי של ממשלת ניו זילנד
* הר וולטון באתר הגאזט האנטארקטי של ממשלת אוסטרליה
* הר וולטון באתר הגאזט האנטארקטי המשווה SCAR של ממשלת אוסטרליה
* הר וולטון באתר peakery (מרחקים לאתרים סמוכים)
* תחזית מזג אוויר עדכנית ארוכת טווח עבור הר וולטון

## הערות שוליים

וולטון
וולטון